Nicolás Leoz Almirón

Nicolás Leoz Almirón (heñoiva’ekue Paraguai, 10 jasyporundy ary 1928) ha’e motenondehára mangapykuaa rehegua (dirigente de fútbol), ha’e va'ekue tendota Confederación Sudamericana de Fútbol pegua. Ha Conmebol tendota kue.

Itúva héra Gregorio Leoz Latorre (heñói táva Navarra, tetã España)-pe ha isy héra Patrona Almirón Bogarín (heñói táva Luque, Paraguáipe) ha’eva’ekue upérõ juez de Paz táva Luque-pe. 

Ijoyke’y kuéra ha’e Guillermo, Pomposa, Sara, Eusebio, César, Modesto ha María Teresa. Oguereco mokõi joyke’y itúva ra’ýva, Isidoro ha Cesáreo, ãva ha’e osẽva’ekue juaju itúva ha kuñakarai Eudosia Carmen Zorrilla oikoramo guare hikuái tetã Argentina-pe.

Itaitachukuéra itúvagui (bisabuelos) ha’e Manuel Leoz Ramón ha Manuela Guinda Baztam.

Itaitakuéra itúvagui (abuelos) ha’e Cesáreo Leoz Guinda ha Miguela Latorre.

 Imitãme 

Imitãme oiko Pirizal gotyo, 78 Km ka’ague mbyte Carlos Casado mba’évape, ysyry guasu Paraguái mboipýri Puerto Casado-pe, ko’ága hérava Puerto La Victoria. Hóga ñepyrũrã ha’e yvyrágui; okeha itúvakuéra ha avei mitãnguéra oguereko pyrũha (piso) yvyreígui.

Iñangirũnguéra, ñemuha megua karai Vicente, ypykuéra (indígenas) “Cebolla”,” Maestro” ha Pavón, Sanapaná pegua ha kasike Remigio. Avei oĩ ypykue mitã’íva González-i ha Piro’y ojapyva’erã hikuái jakare pe riacho Mosquito ryepýpe ha oñembosarái hikuái ysyry Mieres Kuépe, itúva ogueru peteĩ mba’apohára yvyra rehegua (carpintero), hérava karai Vera, ojapo haguã jehasaha ysyry ári (puente) quebracho-gui, kóva avei oikpuru uperire umi menonita-kuéra. 

Oikuaava’ekue Emiliano R. Fernández-pe, omba’aporõ guare ka’aguýpe tenda hérava Pirizal-pe, uperire oikova’ekue chugui ñe’ẽpapára ikatupyrýva ha ijojaha’ỹva.

Tuichave rire oho Puerto-pe tren-pe a upéi ohasa Paraguaýpe mokói ygápe hérava peteĩ “Toro” ha ambue “Anita Barthe”.

Ha’e ha ijoyke’y Eusebio oñemoarandu ñepyrũrã Puerto Casado-pe, ijoyke’y Guillermo oike mbo’ehao San José Paraguaýpe, upéi oike haguépe avei Eusebio. 

Pomposa ha Sara (ijoyke’ykuéra kuñáva) katu oike mbo’ehao La Providencia-pe.

Ary 1938 jave Ipehenguekuéra tuichaháicha ova Paraguaýpe tape Río de la Plata ha Juan Díaz de Solís ári oĩva’ekue hóga.

Isy oñangarekova’ekue mba’eichaitépa oho iñemoarandúpe imemby, ndoguerekoiramo jepe kyta yvate examen jave, araka’eve nomoguahẽi isýpe mba’eveichagua ivaíva ojapokuaáva mbo’ehaópe. Peteĩ jave oguenohẽramo guare keta heta (calificación 10) oñaniháme oho omombe’u mb’apópe isýse; kóva he’i chupe, “añete che memby ha’e pa (10) hákatu… gimnasia-pe”. Upépe guive oikuaa, imitã’ípe, ha’taha pe hérava deporte-pe guarãha, arateĩ jave ijoyke’ykuéra César ha Modesto ndive ohova’erã hikuái club Atlántida-pe ohecha haguã mangapykuaa. 

Peteĩ jave ndoguerekói hikuái pirapire oike haguã mangapykuaa jehechahápe, ha ohechaseterei rupi oimeháicha, upépe ohecha peteĩ karaípe ogueraha jave voko (bolsa) tuicháva, oñemboja hikuái ha oporandu chupe ha’épa oguerháva tembipuru club Libertad mba’e ha ojávo hese oguahẽ cheikeha peve ha he’i umi tapichápe oñangarekóva jeikeha rehe “orehína club Libertad pegua ha rogueru equipo del club”, ha péicha oike hikuái ohecha pe partido. Pe karai ha’e José Dimas Larrosa, árbitro mangapykuaa Paraguaigua rehegua.

Oñepyrũ omba’apo 14 ary oreko jave Bernardo Ismajovich ndive, peteĩ valija reheve, oĩháme peinetas, peines, talcos, pañoletas ha ao kuña mba’erã.

Itajjyrakuéra peteĩha omendáramo guare ha’e: Nora Cecilia ha Celeste; ãva memby ha’e Thalía, Sofía ha Mauricio. 

Mokõiha omenda María Clemencia Pérez ndive, tetã Colombia-gua, oguereko hendive mokõi mitã, ãva ha’e Josué Nicolás ha Mateo Nicolás, ohecharamoiterei kóvape ha’e rupi irũ ijojaha’ỹva, ohayhu añetérõ chepe hetã avei ohayhu imba’erõguáicha tetã Paraguái ohechaukáva mborayhu iméname ha imembykuérape, omoneíme iména mba’apo heta ára ohasáva tetã ambuére.

Peteĩha ñemboja mangapykuaa rehegua ha’ekuri imitã’ipe club Atlántida-pe.

 Trayectoria 

 Actividad resaltante 

Ary 1940 guive 1950 peve

Omba’apo periodista deportivo-ramo pujoépe (radio) ha avei kuatiahaipyrépe (diarios) ko’ã karai katupyry ndive, Gerardo Halley Mora, Pedro García, Néstor Romero Valdovinos, Milciades Aguayo, Sindulfo Martínez ha ambue. 

Ary 1957-pe

Oike "Facultad de Derecho y Ciencias Sociales" U.N.A. (Universidad Nacional de Asunción)-pe oñemoarandu haguã Derecho-pe ha oñembokatupyry aja oikéma Poder Judicial-pe escribiente interrogatorio jave oikóva ramo; omohu’ã ára 24 jasypakõi ary 1957 jave orekórõ guare 29 ary.

Ary 1950 guive 1962 peve

Ha’ékuri mbo’ehára Historia pegua mbo’ehao Nacional de la Capital-pe, avei Nacional de Niñas ha Comercio-pe.

Avei ha’e motenondahára empresa de aluminio, inmobiliaria ha agríco-ganadera-pe.

Ary 1972 ha 1974 avei 1980 ha 1986 peve

Ha’e vicepresidente "Confederación Sudamericana de Fútbol"-pe.

1986 guive ãga mevePresidente "Confederación Sudamericana de Fútbol"-pe, ojupi ápe ára 1 jasypo ary 1986 jave; 20 arýma ojapo oĩ hague pépe, ojeiporavo chupe po javéma umi aty guasu oikova’ekue tavakuérape, Bogotá, Paraguay ha mbohapy jave Mar del Plata-pe.

Ary 1998 guive 2002 peve

Oĩ Miembro Ejecutivo FIFA-pe, Sudamérica-gui ohóva.

Ary 2002 guive 2004 peve

Oĩ miembro umi comisión Seguridad ha Fair Play, Emergencia, estudios Estratégicos, ombosako’íva Copa Mundial 2002, ombosako’íva Copa FIFA, Confederaciones ha avei Task Force 2004. 

Ary 1971 - 1973 ha 1979 – 1985 pevePresidente Liga Paraguaya de Fútbol-pe. 

Ary 1968 guive 1977 pevePresidente Club Libertad-pe.

Ary 1957 guive 1977 pevePresidente Tribunal de Justicia Confederación Paraguaya de Básquetbol pegua. Avei ha'e:'

 Doctor “Honoris causa” Universidad de Río de Janeiro, Brasil-gui.

 Miembro de Honor de la Universidad Nacional de San Agustín de Arequipa, Perú.

 Citas de sus memorias 

 “…Ahupity heta mba’e iporãva ymave ha’eva’ekue hasytaha ihupity, hákatu araka’eve ndahachái ko’ãva peteĩ mba’e chéve guarã añónteva, chéva guara ãva ha’e tuicha mba’éva aikuaave ha amba’apo haguã, ha péva rupi ambovy’a haguã che pehenguekuérape, che ru ha che sy rérape, araka’eve ndacheresaráivagui, añembo’e umi heta ára asy térã ivaíva jave ha umi tembiaporã hasýva osẽ jave…”. 

 “ … Confederación Sudamericana de Fútbol-pe…. Chembovy’a ahechávo heñói ha okakuaa umi institución ohupívo ipoyvi ha ogueraha’áva heta tapicha mby’apópe ñembosaraihápe…”.

 “….Oguahẽ avei pa’ũ ñamemoĩ hagua jahecha mba’épa jajapo ñanderekove pukukue, umi valor-kuéra ndaha’éi papapy rehegua, ha’e agã rehegua (espiritual). Umi ñambyatýva ndahahéi pirapire térã ambue mba’e purupy yvy ári, ãva ha’e moral pegua, ñembyaty hetaiterei juayhu, angirũ ha jeho oparupi…”.

 “….Ñe’ẽ ja’erõ angirũ, camarada, irũ, colega, oguereko tuichaiterei mba’e he’iséva, oñongatu rupi ipype opaichagua ava ouha arapýpe ojapóvo hekove ha omopuãvo mbeguekatu mba’épa oikóta chugui tenonde gotyo (su destino). Ja’ekuaa ñande rekove oikoha ñañeha’ãvo ñane año ha avei angirũkuéra pytyvõ rupi, pytyvõ ha juayhu umi tapicha ohecharamo térã nemopu’ãva nderekovépe…”

 “…..Mangapykuaa rupive aguereko heta mba’e. Tekove henyhẽva ha avei aikuaa ha aiko umi tapicha katupyry mangapykuaa rayhuhára, motenondehára oparupigua ha avei aikuaa mburuvichakuéra heta henda pegua, sa ary ohasava’ekue pegua ha oñepyrũva ohóvo pegua. Añemopeipirũ oparupi, umi imboriahúva térã umi imbaretéva ha ipirapire hetáva. Aipopyhy avei umi mba’apohára ipokorochopáva ha amoĩ medalla heta ñembosaraihára (deportista) tuichavéva arapýpe pyti’áre. Ndaha’éi ahechánteva okakuaa jave, aĩ avei pe okakuaahápe mangapykuaa, sa ary (1900 guive 1999 peve), mokõiha mboja’o jave (segunda mitad) siglo XX….”

 “…tekove iporã ha revy’a reikove aja pukukue rembyatýramo heta angirũ añetéva…..”

 “…..Avy’aiterei aiporavo haguére ko tape, peichahágui chereñoijey mba’érõ ndaiporavoichéne ambue mba’e…”

 “ ….Avy’a añetete avei ha’e haguére tetã Paraguáigua, che ru ha’e España-gua ha che Paraguáigua añete cherekombo’eva’ekue tetã rayhúre, aikuaa haguã hembiasakue ha amomba’eguasu haguã che retãguápe hendaichaite…”

 Notas 

 Osẽkuri kuaapyrã kuatiahaipyrépe peteĩ mba’e ivaíva oikova’ekue FIFA ryepýpe oĩhame avei Julio Grondona, ha’éva vicepresidente FIFA pegua, vicepresidente CSF ha presidente Asociacion de Futbol Argentino pegua.(Andrew Jennings). www. playthegame.org

 Aranduka 

 Leoz, Nicolás, PIDO LA PALABRA. MZ ediciones s.r.l., Ladines 3729. Buenos Aires- Argentina, Año 2001.
 www.playthegame.org

Ñemohenda:Tekove Paraguaigua